**“Бекитемин”**

 Мектептин уюмдаштыруучусу

 Чүй-Токмок билим берүү

 бөлүмүнүн башчысы чечими менен

 “\_\_\_\_\_“\_\_\_\_\_\_\_\_\_\_\_\_\_\_“20\_\_\_\_ж.

 «Чүй-Токмок райондук билим берүү

 бөлүмү» мекемесинин атынан

 башкаруучусу

 \_\_\_\_\_\_\_\_\_\_\_\_\_\_\_\_А.С.Кибираева

 **“Бекитемин”**

 Мектептин уюмдаштыруучусу

 Кош-Коргон айыл аймагынын

 Кош-Коргон айыл өкмөтүнүн чечими

 менен

 “\_\_\_\_\_\_“\_\_\_\_\_\_\_\_\_\_\_\_\_\_\_20\_\_\_жыл.

 «Кош-Коргон айыл аймагынын

 Кош-Коргон айыл өкмөтү» мекемесинин

 атынан айыл өкмөтүнүн башчысы

 \_\_\_\_\_\_\_\_\_\_\_\_Шамшидин уулу Эсенбек

**Туйту Каракеев атындагы орто мектебинин**

**УСТАВЫ**

Кош-Коргон айылы

2021-жыл

 МАЗМУНУ

[1-берене. Жалпы жоболор. 3](#_Toc67390100)

[2-берене. Мектептин уюмдашуучулары. 4](#_Toc67390101)

[3-берене. Мектептин аталышы жана жайгашкан жери. 4](#_Toc67390102)

[4-берене. Мектептин укуктук статусу. 4](#_Toc67390103)

[5-берене. Билим берүү процессинин максаттары жана милдеттери 6](#_Toc67390104)

[6-берене. Мектептин түзүмү. 8](#_Toc67390105)

[7-берене. Билим берүү процесси. 8](#_Toc67390106)

[8-берене. Билим берүү процессинин катышуучулары. 12](#_Toc67390107)

[9-берене. Мектепти башкаруу. 17](#_Toc67390108)

[10-берене. Мектептин коомдук, саясий жана диний уюмдар менен болгон байланышы. 25](#_Toc67390109)

[11-берене. Мектептин мүлк жана материалдык-финансылык каражаттары, чарбачылык иши. 25](#_Toc67390110)

[12-берене. Мектептин материалдык-техникалык базасы. 27](#_Toc67390111)

[13-берене. Интеллектуалдык менчик. 28](#_Toc67390112)

[14-берене. Окуучуларды жана мугалимдерди социалдык жактан коргоо. 28](#_Toc67390113)

[15-берене. Бухгалтердик эсеп жана отчеттуулук. 29](#_Toc67390114)

[16-берене. Талаш-тартыштарды чечүү. 29](#_Toc67390115)

[17- берене. Мектептин эл аралык кызматташтыгы. 29](#_Toc67390116)

[18-берене. Мектептин кайра уюштурулушу жана жоюлушу. 29](#_Toc67390117)

[19-берене. Корутунду жоболор. 30](#_Toc67390118)

#  1-берене. Жалпы жоболор.

1. Туйту Каракеев атындагы орто мектеби (мындан ары - Мектеп) - бул билим берүүнү калыптандырууга багытталган жалпы башталгыч, жалпы негизги жана орто жалпы билим берүү программаларын ишке ашыруу үчүн түзүлгөн, Кыргыз Республикасынын коммерциялык эмес мамлекеттик билим берүү мекемеси, жалпы маданият жана коомдогу жашоого ылайыкташуу, кесиптик билим берүү программаларын негиздүү тандоого жана иштеп чыгуу үчүн негиз түзүүчү мекеме.
2. Мектептин уставы Кыргыз Республикасынын Граждандык кодексине жана "Билим берүү жөнүндө", "Коммерциялык эмес уюмдар жөнүндө", "Мугалимдердин статусу жөнүндө" мыйзамдарга, Билим берүү мекемеси жөнүндө типтүү жобого, Мамлекеттик билим берүү стандартына башка мыйзам актыларына ылайык иштелип чыккан жана ченемдик документ болуп эсептелет.

Мектеп үзгүлтүксүз билим берүү системасынын негизги бөлүгү болуп саналып, мамлекет тарабынан кепилдик берилген милдеттүү жана акысыз жалпы башталгыч жана жалпы негизги билим алууну, ошондой эле акысыз жалпы билим алуу боюнча Кыргыз Республикасынын жарандарынын укугун ишке ашыруу үчүн шарттарды түзөт.

Мектептин иши төмөнкү принциптерге негизделет:

* окуучулардын сапаттуу билим алуу укуктарына теңдиги;
* гумандуулук жана жалпы адамзаттын баалуулуктарынын артыкчылыгы;
* жарандуулук жана атуулдук;
* билим берүү поцессинин ырааттуулугу жана үзгүлтүксүздүгү;
* окутуунун динден тышкары мүнөзү;
* эркиндик жана ак ниеттик;
* жоопкерчиликтик жана натыйжалуулук;

Мектептин негизги максаттары:

* мамлекеттик билим берүү стандарттарын аткаруунун жана турмуштук компетенцияларына жетишүүнүн негизинде окуучулардын жалпы инсандык маданиятын калыптандыруу;
* коммуникативдик компетенттүүлүк, маек кура билүү, маңыздуу компромисстерди издеп табууну калыптандыруу;
* өз алдынчалуулук, демилгелүүлүк, өзүн тыкан алып жүрүү жөндөмдүүлүгү, өз өмүрүн жоопкерчиликтүү ала билүүнү калыптандыруу;
* ачык маалыматтык- билим берүү мейкиндигинде, өз алдынча издөө, окуу ишмердигинде багыт алып, аны иштей билүү жөндөмүн калыптандыруу;
* адамдын укуктары менен эркиндигин урматтоо, толеранттуу болуу;
* Мекенин, үй-бүлөсүн жана курчап турган айлана- чөйрөнү, эмгекти сыйлоо, сергек жашоо адаттарын калыптандыруу;
1. Мектеп адамдын, коомдун, мамлекеттин кызыкчылыктары үчүн окуучуларды окутууну жана тарбиялоону жүргүзүп, инсандын ден соолугун сактоону камсыздаган жана ар тараптан өнүгүүсүнө, анан ичинде өз алдынча жана кошумча билим алуу зарылчылыгын канааттандыруу боюнча ылайыктуу шарттарды түзөт.
2. Мектеп мамлекеттик билим берүү стандарттарына ылайык билим берүүнүн сапаты, тарбиялоо процессин уюштурууда окуучулардын жашына жараша психологиялык жана физиологиялык өзгөчөлүктөрүнө, шыктуулуктарына жана жөндөмүнө колдонулуучу тариздердин, усулдардын жана каражаттардын шайкештиги, алардын өмүрүнүн жана ден соолуктарын коргоо ченемдери жана эрежелери боюнча Кыргыз Республикасынын мыйзамдарында аныкталган жооп тартат.
3. Мектептин уюштуруу-укуктук формасы – муниципиалдык жалпы билим берүүчү мекеме. Мектеп Кыргыз Республикасынын каттоосунда болуп иштөө мөөнөтү чектелген эмес.

# 2-берене. Мектептин уюмдашуучулары.

1. Мектептин уюмдаштыруучусу Чүй - Токмок билим берүү бөлүмү, Кош-Коргон айыл аймагынын айыл өкмөтү.
2. Уюмдаштыруучу менен мектептин ортосундагы мамиле келишимдик негизде түзүлөт.

# 3-берене. Мектептин аталышы жана жайгашкан жери.

1. Мектептин аталышы кыргыз тилинде: Туйту Каракеев атындагы орто мектеби орус тилинде: средняя школа имени Туйту Каракеева.
2. Мектептин юридикалык дареги: Кыргыз Республикасы, Чүй облусу, Чүй району, Кош-Коргон айылы. Каракеев көчөсү №24 .

# 4-берене. Мектептин укуктук статусу.

1. Мектептин иши Кыргыз Республикасынын Граждандык кодекси, "Билим берүү жөнүндө" жана "Коммерциялык эмес уюмдар жөнүндө" мыйзамдар, башка мыйзам актылары жана Устав менен жөнгө салынат.
2. Мектептин расмий статусу жана компетенциясы өз ишинде аттестациядан же аккредитациядан өткөндө жана ушул Уставда берилген чектерде өз алдынчалуулукка ээ. Коммерциялык ишмердүүлүктү алып караганда, мектеп Кыргыз Республикасынын Юстиция министрлигинде мамлекеттик каттоодон өткөн учурдан тартып юридикалык жак болуп саналат.
3. Мектеп билим берүү процессин уюштурууда, билим берүү, финансылык-чарбалык иштердин формаларын тандоодо көз карандысыз.
4. Мектеп оперативдүү башкаруу укугунун негизинде ага бекитилген өзүнчө мүлккө ээ. Мектеп мамлекеттик бюджеттен жана уюмдаштыруучулардан берилген мүлктөрдү, каражаттарды максатсыз пайдаланууга жана жок кылууга укуксуз.
5. Мектеп уюмдаштыруучунун макулдугу менен каражаттарынан сатып алынган мүлктү жана мүлктү ээликтен ажыратууга же башка жол менен (ижарага берүүгө, күрөөгө коюуга, чарбалык компаниялардын жана шериктештердин уставдык капиталына салым катары кошууга) укуктуу.
6. Киреше алып келүүчү иш-чаралардан алынган каражаттардын эсебинен Мектеп тарабынан алынган мүлк көз карандысыз пайдаланууга берилет жана мектептин өзүнчө көз карандысыз балансында эсепке алынат.
7. Уюмдаштыруучулардын макулдугу жана инициативасы менен финансы ресурстарын оптималдуу пайдалануу үчүн класс комплекттерди кыскартууга .
8. Мектеп сотто расмий кеңешчи катары мүлктү жана мүлктүк эмес укуктарды жана милдеттерди алат жана жүзөгө ашырат. Мыйзамдарга жана ушул Уставга каршы келбеген бүтүмдөрдү жасоого укуктуу.
9. Мектеп өзүнүн карамагындагы акча каражатты жана мүлктөргө милдеттенме катары жооп берет. Эгерде субсидиялык жоопкерчилик жетишсиз болсо, анда мектептин милдетүүлүгү уюмдаштыруучулар (учредитель) тарабынан колдонот.
10. Мектептин өз алдынча балансы, мамлекеттик жана орус тилде, фирменный символикалары бар печать жана штамп, эсептик-кредиттик жана коммерциялык эмес эсептик эсептери, банктык жана инвестициялык эсептөөлөрү болот.
11. Окуучулардын акысыз медициналык тейлөөсүн саламаттыкты сактоо органдары тарабынан мектепке атайын бекитилген медициналык кызматкер жүргүзөт. Мектептин администрациясы менен бирдикте медициналык кызматкер алдын-ала дарылоо иш-чараларын жүргүзүү, окуучулардын санитардык-тазалык ченемдери, тамактанууларынын сапаты жана режими боюнча жооп тартат.
12. Медициналык кызматкердин иш жүргүзүшү үчүн мектептен атайын бөлмө каралат, медициналык кызматкердин билдирмеси боюнча райондук билим берүү органы алдын алуу дарылоо каражаттары менен камсыздайт.
13. Мектепте башталгыч класстарынын тамактануусун уюштуруу Кыргыз Республикасынын Өкмөтүнүн токтому менен аныкталат.
14. Мектепте класстардын саны жарандарды тапшырган арыздарына жана санитардык эрежелери менен класстардын толукталышынын чектүү ченемдердин негизинде жалпы билим берүү процессин жүргүзүү үчүн түзүлгөн шарттарга байланыштүү болот.
15. Мектеп окуучулардын ата-энелеринин (мыйзамдуу өкүлдөрүнүн ) суранычтары боюнча Кыргыз Республикасынын тийиштүү ченемдик укуктук актысынын негизинде акы төлөнүүчү топторду ачууга укуктуу.
16. Мектепте уюштуруучунун макулдугу боюнча Кыргыз Республикасынын тийиштүү мыйзамдарынын негизинде акыл-эсинде жана дене түзүлүшүндө кынтыгы бар окуучулар үчүн инклюзивдүү окутуу жүргүзүлүшү мүмкүн.

 Мектеп төмөнкүлөргө укуктуу:

* Кыргыз Республикасынын Билим берүү министрлигинин бекиткен тартибинин негизинде: окуу планын, окуу программасын, окуу-усулдук документацияны, окуу куралдарын, Жоболорду иштеп чыгууга;
* жогорку органдарга окуу-тарбия жана усулдук иштерди андан-ары өркүндөтүүнү иштеп чыгууга жана сунуштаганга;
* окутууну жана билим берүүнү андан ары өркүндөтүү максатында усулдук жактан иштеп чыгууга жана аларды жогорку даражадагы органдардын кароосуна сунуштаганга;
* Кыргыз Республикасынын Билим берүү жана илим министрлиги тарабынан бекитилген педагогикалык эксперименттерди жүргүзгөнгө;
* Кыргыз Республикасынын башка билим берүү мекемелери менен окуу-тарбия жана усулдук иштер боюнча иш тажрыйба алмаштырууну жүргүзүүгө;
* кошумча окутуунун формаларын ачуу менен андан түшкөн каражаттарды өз алдынча бөлүштүрүүгө;
* кошумча билим берүү кызматтарынан түшкөн каражат Ата-энелер комитети жана Мектептин Камкорчулар кеңеши менен макулдашуу боюнча мектептин директору бекиткен сметага ылайык чыгашалаганга;
* финансылык иште мамлекеттик көзөмөлдүн ачык-айкын жүрүшүнө;
* бюджеттик акча каражаттарын, материалдык ресурстарды рационалдуу пайдаланууга;
* ишти аткаруу жана тейлөө үчүн ишканалар, уюмдар жана мекемелер менен чарбалык келишимдерди түзүүгө жана кызмат көрсөтүүлөрдү аткарганга;
* өз алдынча каражаттарды: семинарлар жана имараттарды ижарага берүүдөн, киреше алып келүүчү башка иш-аракеттерден алынган пайданы билим берүү жана окуу-тарбия процессин , өз алдынча материалдык - техникалык базасын кеңейтүүгө;
* капиталдык салымдар жана чарбалык эсептеги мастерскойлорду, капиталды бөлүштүрүү үчүн уюмдаштыруучулар бөлгөн каражаттан ашыкча мектеп капиталдык оңдоо, шаймандарды сатып алуу, өндүрүш аянтчаларын жана мастерскойлорду түзүү, спорт имараттарын, мектептин Камкорчулар кеңеши менен макулдашуу боюнча жөлөк пулдарды жана демөөрчүлүк фонддорду өз алдынча түзүүгө;
* белгиленген тартипте ЖОЖдордогу квалификациясын жогорулатуу курстарына окутуучуларды жана башка кызматкерлерди жиберүүгө;
* педкеңештин чечими менен спонсордук каражаттардан мугалимдерге кошумча акыны түзүүгө
* мектеп алдындагы чарбаны уюштурууга;

# 5-берене. Билим берүү процессинин максаттары жана милдеттери

1. Мектептин негизги милдеттери:
* Кыргыз Республикасынын Билим берүү жана илим министрлиги тарабынан кабыл алынган базистик окуу планын турмушка ашырууга иштелмелерди кабылдоого;
* Кыргыз Республикасынын мыйзамдарынын чегинде окутуп, тарбиялоонун усулдарын жана формаларын тандап алууга;
* окуу программалары менен толук камсыз болуу үчүн жана окуу китептеринин сапаты боюнча түрдүү формадагы талаптарды коюуга;
* окуунун сапатын жакшыртуу үчүн кошумча окутуунун формаларын киргизип, лицензия алууга;
* кошумча билим берүүнүн формаларын иштеп чыгууга;
* кошумча билим алууга карата анын формаларына нарк коюп, акы төлөтүүгө;
* окуучуларга жаратылыш, коом , адам жана анын эмгеги тууралуу системалуу билим тутуму менен куралдандырууда акыл эмгеги, адеп, эмоционалдык жана физикалык жактан өнүгүүсүнө максималдык жагымдуу шарт түзүүгө;
* окуучунун курактыктык өзгөчөлүгүнө ылайыктуу педагогикалык жактан жатыккан адамзаттын илимий жана практикалык жетишкендиктеринин негизги өзөгүн өздөштүрүү;
* ийгиликтүү социалдашуу максатында жарандук маданиятты,толранттуулукту,өз укуктарын коргой билүүнү калыптандырууга;
* окуучулардын коммуникативдик компетенттүүлүгүн, маек кура билүүнү, маанилүү компромисстерди издеп жана табууну калыптандырууга;
* окуучуларга өз алдынчалуулукту, демилгелүүлүктү жана өзүн тыкан алып жүрүү жөндөмдүүлүгүн, өз өмүрү үчүн жоопкерчиликти ала билүүнү тарбиялоого;
* маалыматтык-билим берүү мейкиндигинде, өз алдынча издөө, окуу ишмердигинде багыт алып жана иштей билүү жөндөмүн өнүктүрүүгө;
* баланын коомго аралашуусун камсыз кылуу жана билим алуусуна бирдей укуктарды берүүгө;
* шыктуу балдарды аныктоо жана табигый-математикалык циклдеги предметтер боюнча билим берүүнүн талаптарынын денгээлинен ашкан билимин берүүгө;
* окуу –тарбия процессин уюштурууда компетенттүү, креативдүү инсанды калыптандыруу жана билим берүүгө;
* Ата Мекенди сүйүү, улуттук каада-салттарды урматтоо жана Кыргызстандын маданий жана табигый байлыктарына сарамжалдуу мамиле кылууга;
* демократиялык жана жарандык укуктарды, эркиндикти түшүнүү, кабыл алуу, жеке тандоо жасап жана аны коргой билүүгө;
* социалдык, саясий, маданий турмушта толеранттуу жүрүш- туруш, өз өлкөсүнүн жана дүйнөнүн элдеринин маданий, руханий байлыктарын өздөштүрүү менен маданияттардын көп түрдүүлүгүнүн баалуулугун аңдап-түшүнүү менен кабыл алууга;
* өзүн-өзү урматтоого жана инсандык потенциалды жүзүгө ашырууга, социалдык-экономикалык шартта жеке жыргалчылыктыкты камсыз кылган эмгекке даяр болууга;
* туруктуу өнүгүү принциптерин жолдоо, коопсуз дени сак жашоо, техниканын жана технологиялардын өнүгүшүнүн социалдык жана экологиялык кесепеттерин алдын алууга;
* окуучуларга жалпы билим берүүнү уюштурууда жана сабактан тышкары жана класстан тышкары иштерде долбоордук, изилдөө, социалдык иштерди жүргүзүүдө окутуу процессинде билим берүү ишинин ар кандай түрлөрүн жүргүзүү менен компетенттүүлүккө жетүүгө;
* мугалимдердин билим берүү жана тарбиялоо ишинде компетенттүү мамилени көрсөтүшүн камсыз кылууга;
* окуу-тарбия процессин уюштурууда чыгармачылык жөндөмүн реализациялоо, инсандын ар тараптан жекече өнүгүүсүн калыптандырууга;
* калктын улуттук маданий маселелерин канааттандырууга, балдардын аң-сезимдүү жарандык позициясын калыптандырууга, өз алдынча жашоого, эмгекке жана интелектуалдык, укуктук, коомдук чыгармачылыкка даяр болууга, демократиялык өз алдынча башкарууга, мамлекеттин тагдыры үчүн жоопкерчиликке салым кошууга жоопкерчилигин көтөрүүгө;
* билим берүү уюмунун принциптерин толук көлөмдө реализациялоого;
* башталгыч жалпы билим берүү, негизги жалпы билим берүү жана орто жалпы билим берүүнүн программаларын ишке ашыруу аркылуу мамлекеттик билим берүү стандартын толук кандуу жүзөгө ашырууну камсыз кылууга;
* сабаттуулукту көп деңгээлдүү дифференциациялоо принцибинде мамлекеттик билим берүү стандартынан тышкары, жалпы билим берүүнүн бардык баскычтарында, кошумча жалпы билим берүү программаларын уюштурууга;
* билим берүүнү жакшыртуу максатында коомдук жана Эл аралык уюмдар менен биргелешип иштегенге;
* мектепте саясий партияларды түзүүгө жана диний багыттагы үгүт иштерди жүргүзүүгө жол бербөөгө;
* мугалимдерди жана окуучуларды мажбурлап коомдук уюмдардын жана саясий партиялардын иштерине тартууга жол бербөөгө;
* мектеп билим берүү программаларын аң-сезимдүү тандоонун жана изилдөөнүн негизинде, орто билимдин көлөмүндө жалпы билим алуудагы адамдын муктаждыктарын канааттандырууга багыттанганга;

# 6-берене. Мектептин түзүмү.

1. Мектеп төмөнкүлөрдү камтыйт:
* класс-кабинеттер, лабораториялар;
* информатика кабинети, китепкана:
* спорт зал, спорт аянтчалары.

# 7-берене. Билим берүү процесси.

1. Мамлекеттик стандартка ылайык милдеттүү билим берүүнүн башталгыч жалпы, негизги жалпы жана орто жалпы билим берүүчү, билим берүү программаларын, ошондой эле акы төлөнүүчү (келишим боюнча) мамлекеттик стандарттан сырткаркы тышкары кошумча билим берүү программаларын жүзөгө ашырат.
2. Мектептик билим анын бардык баскычта билим алуусун, практикалык көндүмүн жана анын өсүшүн, коомдо жашоодогу активдүүлүгүн камсыздоо менен кесиптик багыт алууга негиз түзөт.
3. Башталгыч жалпы билим берүү баланын жекече инсандык калыптануусун камсыздайт, интеллектуалдык жөндөмүн өркүндөтөт, окуган тилинде жазууга жана окууга, эсептөөдө бекем калыптанышын түзөт, ошондой эле мамлекеттик жана официалдык тилде пикирлешүү жөндөмүн өнүктүрөт. Башталгыч жалпы, негизги жалпы билим берүү күндүзгү формада жүргүүлөт. Жалпы орто билим берүү күндүзгү формада жана экстернат формасында жүргүзүлөт.
4. Негизги жалпы билим берүү программасы боюнча окууга башталгыч класстын бүткөн бардык окуучулар кабыл алынат.
5. Орто билим алуу фундаменталдык теориялык даярдыкты талап кылат, окуучунун инсандык жалпы маданиятын калыптандырат жана окуучунун жөндөмүнө, кызыгуусуна жараша окуусун улантууга багыт алат.
6. Мектептеги окуу-тарбия иши Кыргыз Республикасынын Билим берүү жана илим министрлиги тарабынан бекитилген базистик окуу планы жана программалары менен жүргүзүлөт.
7. Мектептик билим берүү билим берүү системасынын негизги звеносу болуп саналат жана 3 баскычты камтыйт: Башталгыч жалпы, негизги жалпы жана орто жалпы билим берүү. Жалпы билим берүүнүн бардык баскычтарында окуу узактыгы:

 1-4- класстар жалпы башталгыч ( окуу мөөнөтү- 4 жыл)

 5-9-класстар негизги жалпы билим берүүчү ( окуу мөөнөтү -5 жыл )

 10-11-класстар орто жалпы билим берүүчү ( окуу мөөнөтү 2 жыл)

1. Академиялык сааттын узактыгы 45 минут, ал эми 1- класстар үчүн 40 минут.
2. Акыл-эсин жана дене түзүлүшүн коррециялоого муктаж балдар үчүн мектепте окутуу мөөнөтү Кыргыз Республикасыны Өкмөтү тарабынан аныкталат.
3. Мектепте тийиштүү шарттар болсо окуучулардын жана ата-энелеринен(мыйзамдуу өкүлдөрүнүн) суранычтарына ылайык ар кандай окутуу профилдерин жана багыттарын киргизүү мүмкүн.
4. Жалпы башталгыч жана жалпы негизги билим берүү мектептеринде билим берүү милдеттүү болуп саналат. Мамлекеттик билим берүү стандартынын алкагында мектепте билим берүү акысыз. Кошумча билим берүү кызматтары бар класстар ата-энелердин (мыйзамдуу өкүлдөрүнүн) каалоолорунун негизинде түзүлүшү, кошумча окутуу мумкүн. Педагогикалык кеңеш тарабынан аныкталган жана мектеп директору бекиткен кошумча акы төлөнүүчү кызматтарттарды көрсөтүү документтери боюнча жүргүзүлөт.
5. Мектепте окутуу 5- 6 жашынан даярдоо классында окутулат. Ата-энесинин (мыйзамдуу өкүлү) каалоосунун негизинде 6-7-жаштан кечиктирилбей окутуу жүргүзүлөт. Баланы мектепке каттоо окуу жылынын башталышына чейин ата-эненин арызы, медициналык текшерүүнүн жыйынтыгы №86 справка, туулгандыгы жөнүндө күбөлүктүн түп нускасынын көчүрмөсү,ИНН,жашаган жеринен справкасы боюнча кабыл алынат.
6. Мектепте орун жок болгон гана учурда бала кабыл алынбайт.
7. Мектепке окуучуну кабыл алуу буйрук менен ишке ашырылат.
8. Мектепке окуучуну кабыл алуу иш-чарасы кабыл алуу эрежелеринин негизинде жүргүзүлөт, “Билим берүү жөнүндөгү” мыйзамынын жана мектептин Уставына карама – каршылыкты түзбөшү керек.
9. Мектептин окутуу тилин Кыргыз Республикасынын мыйзамдарына ылайык уюштуруучу аныктайт жана мектептин уставында бекитилет.
10. Окутуунун негизги тили - кыргыз тили. Чет тилдерден бирди жана орус тилин үйрөнүү. Мектептин билим берүү программасы боюнча регламенттелет.
11. Кыргыз Республикасынын Билим берүү жана илим министрлиги тарабынан белгиленген тартипте иштелип чыккан жана бекитилген окуу программалары Базистик окуу планына ылайык окутулат.
12. Мектепте жаш курагына жеткен бардык балдар окушат. Кош-Коргон айылында жашаган окуу жашындагы бардык балдарга жалпыга милдеттүү билим берүүгө тартылат. Мектеп башка айылдын окуучуларын педкеңешменин чечиминин негизинде кабыл алат.
13. Мектепте жекече окутуу, окуучулардын ата-энелеринин арыздарынын негизинде жүргүзүлөт.
14. Мектепте окуу класстардын саны окуучулардын санына санитардык норма талапты эске алуу менен түзүлгөн окуу процесси уюштуруунун шартына жараша болот. Мектеп ата-энелердин (мыйзамдуу өкүлдөрдүн) кызыкчылыгын эске алып, жергиликтүү башкаруу органдары менен макулдашып, жалпы билим берүү программасын ден соолугуна байланыштуу өздөштүрө албаган окуучу балдар үчүн окутууну компенсациялоочу атайын класстарды ачса болот жана кошумча окутуунун негизинде узартылган группада окутуучу жана даярдоочу группаларды ачса болот.
15. Окуучулардын окуу жүктөмү Билим берүү жана илим министрлиги бекиткен базистик окуу планыны негизинде жүргүзүлөт.
16. Жылдык календарлык- тематикалык окуу пландары предметтер боюнча Билим берүү жана илим министрлигинин Базистик окуу планынын негизинде түзүлүп, мектептин директору тарабынан бекитилет.
17. Мектеп жылдык(календардык) окутуу жүгүртмөсүн ЧТББ менен макулдашып, бекитет.
18. Окуу жылы 1-сентябрда башталып, 25-майда аяктап, 25-майдан 30-майга чейин 5-8,10 класстар үчүн көчүрүү экзамендери жүргүзүлөт. 1-июндан 15-июнга чейин - 9-класс үчүн, 1-июндан 20-июнга чейин – 11-класстын окуучулары үчүн мамлекеттик жыйынтыктоо аттестациясы жүргүзүлөт.
19. Окуу жылы чейректерге бөлүнөт. Чейрек жана каникулдардын конкреттүү мөөнөттөрү жана узактыгы Кыргыз Республикасынын Билим берүү жана илим министрлиги тарабынан бекитилген окуу программаларына ылайык белгиленет. 1-класстын окуучулары үчүн кошумча каникул февраль айында белгиленет.
20. Окуу-тарбия процессинин негизги формасы бул - сабак. 2-11-класстар үчүн сабактын саны жана удаалаштыгы жүгүртмө менен аныкталат. Окуучулардын билими упайлар менен бааланат: "5" - мыкты, "4" - жакшы, "3" - канааттандырарлык, "2" - канааттандырарлык эмес.
21. Окуучунун күнүнкү жетишкендигин мугалимдер көзөмөлдөйт.
22. Окуучулардын билимин баалоодо предмет боюнча жума ичинде 1 сааттан өйдө өткөрүлгөн сабактардан чейрек чыгарылат.
23. Чейрек сайын окуучулардын билими аттестацияланат.Окуучулардын билимин текшерүү ар кандай формада: оозеки, тестирлөө, жазуу иши, лабораториялык, практикалык ж.б. иштер аркылуу текшерилет. Чейрек ичинде бирден кем эмес өткөрүлүшү керек.Чейрек сайын болжолдуу аттестация жүргүзүлөт. Эгерде жылдык баанын коюлушуна окуучу же ата-эне макул болбосо, анда педсоветтин чечиминини негизинде ал сабактан экзамен тапшырат, ал жылы жыл аягында кээ бир сабактардан экзамен же зачет формасында аттестация жүргүзүлөт. Жыйынтык аттестация өткөрүү боюнча чечим 30- октябрга чейин педагогикалык кеңешменин бул маселе боюнча чечими директордун буйругу менен окуу процессинин ар бир мүчөсүнүн эсине салынышы керек.
24. Мектеп программасын толук өздөштүргөн окуучу кийинки класска көчүрүлөт. Кийинки класска 1 сабагынан жетишпеген окуучу сыноо менен көчүрүлөт. Жалпы башталгыч, жалпы негизги, жалпы орто билим берүү баскычтарында окуу программасын өздөштүрө албаган жана экиден ашык сабактан жетишпеген окуучу ордунда калат.5-8,10- класстарга көчүрүү экзамендерин тапшырган гана окуучулар класстан класска көчүрүлөт. Эгерде окуучу көчүрүү экзамендерин тапшыра албай калса же себепсиз келбей калса күзгү сыноого калтырылат. Окуучуларды класстан класска көчүрүү педсоветтин чечими менен ишке ашырылат.
25. 5-8, 10-класстын окуучулары үчүн көчүрүү сынактары белгиленет. Ушул окуу жылын "4" жана "5" менен аяктаган окуучулар үчүн экзамендерди жана экзамендерден бошотуу жана экзамен берүүчү предметтердин саны жана формалары мектептин Педагогикалык кеңеш менен аныкталат жана бекитилет.
26. 9,11-класстарда жыйынтыктоочу аттестация жүргүзүлөт. Аны ишке ашыруунун тартиби Кыргыз Республикасынын Билим беруу жана илим министрлиги тарабынан аныкталат. Окуучуларды көчүрүү жана бүтүрүү Кыргыз Республикасынын Билим берүү жана илим министрлигинин инструкциясынын негизинде жүргүзүлөт.
27. 9-классты аяктаган окуучулар толук эмес орто билим жөнүндө күбөлүктү алышат, ал 10-класска кирүүгө укук берет. Кабыл алуу аттестациясынын жыйынтыгы жана ата-эненин арыздарынын негизинде жүргүзүлөт.
28. Мектеп окуучунун, ата-энесинин каалоосу менен жалпы билим берүү программасын же айрым бөлүмдөрүн үй- бүлөлүк, өэ алдынча билим алуу экстернат же сырттан окуу формалары менен өздөштүрсө болот. Ата-эненин жана жетекчи органдардын макулдашуусу менен 15 жашка чыккандар жалпы негизги билимди алганга чейин эле мектепти таштап кете алат. 15 жашка толгон, укукка каршы иш-аракеттерди жасаган, мектептин Уставын жана анда каралган окуучунун жүрүм-түрүм эрежелерин одоно жана бир нече жолу бузган окуучу мектептен чыгарылат.
29. Мектептен чыгаруу туурасындагы педкеңешменин чечими окуучуну да жана ата-энесинин мыйзамдуу өкүлдөрүнүн катышуусу менен кабыл алынат.
30. Педкеңешмеге окуучу жана анын ата-энесинин себепсиз келбей коюшу, педкеңешмеде окуучуну чыгаруу маселесин кароого тоскоолдук кылбайт. 2 же андан көп жолу директор тарабынан тартипке чакыруу жазасын алгандан кийин дагы одоно тартип бузса, ал көп ирет кылмыш кылган окуучу катары белгиленет.
31. Орто мектепти аяктаган окуучулар жогорку окуу жайына кирүү укугун берген негизги билими жөнүндө күбөлүк, орто билими тууралуу аттестат алышат. Мектеп окуучулары айрым сабактар боюнча өзгөчө ийгиликтерге жетишкендер “Айрым сабактарды үйрөнүүдөгү өзгөчө ийгиликтери үчүн” грамота менен сыйланышат.
32. Жыйынтыктоочу аттестациядан өтпөгөн бүтүрүүчү класстардын окуучулары жалпы негизги же орто жалпы мектептин билим берүү курсунан өткөндүгү жөнүндө справка алышат.
33. Мектеп мамлекеттик аттестациядан өткөн бүтүрүүчүлөргө жалпы мамлекеттик үлгүдөгү документ берет.
34. Мектепте медициналык тейлөөнү саламаттыкты сактоо мекемелеринин кызматкерлери көзөмөлдөйт.

Алар мектеп жетекчилиги менен бирге:

* сабактардын жүгүртмөсү санитардык талаптардын негизинде түзүлөт;
* дарылоо жана алдын алуу иштерине көзөмөл жүргүзөт;
* санитардык-гигиеналык нормалардын сакталышын көзөмөлдөйт;
* мектеп ашканасындагы тамактын сапатын мезгил-мезгили менен көзөмөлдөйт;
1. Билим берүү процессине катышуучулардын укуктары жана милдеттери:
2. Билим берүү процессинин катышуучулары окуучулар, ата-энелер( мыйзамдуу өкүлдөрү), мугалимдер.
3. Мектепке Кош-Коргон айылында жана жакын айылдарда жашаган окуу жашындагы балдардын жана өспүрүмдөрдүн бардыгы арыздарынын жана аныкталган үлгүдөгү медициналык справкаларынын негизинде билим берүүнүн бардык баскычтарына кабыл алуулары сыноосуз, акчалай жана башка төлөмдөрсүз өткөрүлөт.
4. Мектепке кабыл алып жатканда окуучуларды жана алардын ата-энелерин (мыйзамдуу өкүлдөрүн) өзүнүн Уставы жана окуу процессин жөнгө салуучу башка да жердиктүү документтер менен тааныштырылат.
5. Окуучулардын жана ата-энелердин( мыйзамдуу өкүлдөрү) укуктары, милдеттери Кыргыз Республикасынын Өкмөтүнүн “Жалпы билим берүү уюму жөнүндө типтүү жобону бекитүү жөнүндө” токтому 2011-жылдын 12- сентябры № 541 негизинде мектептин Уставында аныкталат.

# 8-берене.Билим берүү процессинин катышуучулары.

Окуучулардын укуктары жана милдети “Билим берүү жөнүндө “ мыйзам жана ушул Устав менен аныкталат.

Мектеп окуучулары төмөнкүлөргө укуктуу жана милдеттүү :

* мамлекеттик билим берүү стандартынынын денгээлинде акысыз жалпы башталгыч, жалпы негизги, орто жалпы билим алууга;
* мамлекеттик билим берүү стандарттарынын деңгээлинде милдеттүү жана акысыз жалпы башталгыч, жалпы негизги жана акысыз орто билим алууга;
* кошумча билим берүү кызматын жана анын ичинде акы төлөнүүчү таризде алууга;
* Кыргыз Республикасынын Өкмөтү жана айыл өкмөтү аныктаган тартиптер боюнча бекер тамактанууга, медициналык тейлөөгө;
* маалымат эркиндигине жана инсандык кадыр-баркын урматтоого;
* окуп жаткандар окутуунун кайсы гана этабында болбосун мектепти, билим алуунун формасын, мамлекеттик билим берүү стандарттарына ылайык билим алууну, өздөрүнүн адамдык аброюнун урматталышына, өз көз караштарын жана оюн эркин билдирүүгө укуктуу;
* мектепте окуп жатканда билим алуунун бардык укуктарын жана милдеттерине, ал эми аны бүтүргөндө билими жөнүндө документин алуу укугуна ээ;
* окуучулар мамлекттик билим берүү стандарттарынын талаптарынын деңгээлинде билим берүү программаларын өздөштүрүүгө, мектептин ички тартип эрежелерин сактоого, улуттук каада - салттарды урматтоого милдеттүү;
* мектепке келтирилген зыян үчүн Кыргыз Респуликасынын мыйзамдары менен белгиленген тартипте юридикалык жоопкерчилик тартууга милдеттүү( КР.”Билим берүү мыйзамы” 3-глава, 26-берененин негизинде)
* мамлекеттик билим берүү программаларына ылайык сапаттуу билим алууга;
* мектеп шаймандарын, окуу китептерин жана окуу куралдарын пайдаланууга;
* жеке кадыр-баркын урматтоо: жаңжал чыккан учурда, мектеп администрациясына кайрылууга;
* базистик пландын чегинде эне тилинде окутуу, окуу үчүн жакшы шарттар болууга;
* окуучунун ата-энесинин каалоосу жана талабы боюнча акы төлөнүүчү билим алууга;
* мектептин жашоосу боюнча өз оюн ачык билдирип, бирок эч кимдин кадыр-баркын кемсинтпөөгө;
* өзүнүн , билимин, билгичтигин, жөндөмдөрүн ар тараптуу өнүктүрүүгө;
* сабактардын ортосунда, дем алыш жана майрам күндөрү эс алууга, эгерде окуучуда жүйөлүү документ болсо, сабактан бошонууга;
* мугалимдерден сабак учурунда, ооруп калганда жана башка, жүйөөлүү себептер боюнча кошумча жардам алууга;
* тесттерди жазуу убактысы жана көлөмү жөнүндө алдын ала кабарланууга.
* кызыктырган маселелер боюнча маалымат алууга:
* эгерде окуучуда керектүү документтер болсо, материалдык жардам алууга; ийримдердин, спорттук секциялардын, клубдардын ишине катышууга;
* жолугушууларды өткөрүүгө, мектептин Педагогикалык кеңешине класс өкүлдөрүнүн делегациясы болууга:
* мүмкүнчүлүккө жараша каалаган учурда башка мектепке, параллель класска которулууга,
* мектептин өзүн-өзү башкаруу уюмун шайлайт жана шайланат;

Мектептин окуучулары төмөнкүлөргө милдеттүү:

* билим берүү программаларын мамлекеттик билим берүү стандарттарынын талаптарынан төмөн эмес деңгээлде өздөштүрүүгө;
* мектептин ички эрежелерин сактоо, сабактарга жана башка класстан тышкаркы иш-чараларга убагында келүүгө;
* мектептин уставын тутууга жана аткарууга;
* мектептин имаратын, шаймандарын, мүлкүн коргоого, башка адамдардын эмгегинин натыйжаларына, жашыл аянттарга, өзүнүн жана башка адамдардын буюмдарына жакшы кам көрүүгө;
* Кыргыз Республикасынын мыйзамдарына ылайык, мектепке зыян келтиргендиги үчүн жооп берүүгө( КР.”Билим берүү жөнүндөгү” мыйзамы 3 глава 26- берене);
* мектептин мугалимдерине жана башка кызматкерлерине сый-урмат көрсөтүүгө,
* мектептин директорунун, мектептин Педагогикалык кеңешинин көрсөтмөлөрүнө жана буйруктарына баш ийүүгө,
* мектепке зыян келтиргендиги үчүн мыйзамдуу жоопкерчилик тартууга жооп берүүгө;
* башка окуучулардын укуктарын, ар-намысын жана кадыр-баркын урматтоого, алардын кызыкчылыгына шек келтирбөөгө;
* мектепте( ички тартип) жана сыртта тартипти сактоого, токтоолук көрсөтүүгө, класста жана мектепте тазалыкты сактоого;
* өзүн –өзү башкаруу уюмунун ишине катышууга;
* өзүн алып жүрүү, эмгекке жана сүйлөө маданиятынын эрежелерин сактоого , окууга бөлүнгөн убакытты толук пайдаланууга;
* мектептеги сабактарга системалуу түрдө даярданууга ;
* мектептик жана класстан тышкаркы иш- чараларга катышуу, улут аралык ынтымакты, достукту жана кызматташтыкты чыңдоого;
* мектептин жашоосундагы эмгекке тарбиялоочу иш-чараларга активдүү катышууга;
* өлкөбүздүн мекенчили катары улуттук ар намыс жана кадыр- барк жөнүндө кам көрүүгө;
* улуттук каада- салтты урматтоого, талыкпай эмгектенип билимге, бакубатчылыкка, жыргалчылыкка умтулууга;
* кең пейил, адамгерчиликтүү жана гумандуу болууга;
* жаратылышты сактоого жана коргоо;
* билгичтик менен сүйлөөгө, жаман сөздөрдү сүйлөбөөгө, тамеки чекпөөгө, спирттик ичимдиктерди ичпөөгө;
* мектептин, айылдын айлана-чөйрөсүндөгү жашылдандырууга зыян келтирбөөгө;
* мектептин кийим талаптарын аткарууга;

 Ата-энелердин укуктары жана милдеттери :

* окутуунун формасын тандап алууга, мектептин тибин жана түрүн тандап алууга, үй-бүлөдө билим берүүгө;
* мектептин Педагогикалык кеңешине билим берүү процессин уюштурууну жакшыртуу боюнча сунуштарды учурдагы мыйзамдарда белгилеген же башка тартипте ыктыярдуу салым аркылуу класстык жана мектептик материалдардын фондусун түзүүгө;
* мугалимдердин аттестациядан өткөн мезгилдеги иши жөнүндө сунуш киргизүүгө;
* баланы окутуунун кайсы гана этабында болбосун билим берүү үчүн мектепке жиберүүгө;
* мамлекеттик билим берүү стандартынын алкагында окуп жаткандардан билим алуу укугун сактоону талап кылууга;
* ата-энелер үй-бүлөдө балага жалпы башталгыч, жалпы негизги жана орто жалпы билим берүүгө укуктуу. Үй-бүлөдө билим алган бала аттестациядан жакшы өткөндө окутуунун кайсы гана баскычы болбосун ата-энелеринин чечими боюнча билим алуусун мектепте улантууга укуктуу;
* билим алууда балдардын жашоосу, окуусу, шыгын өркүндөтүүчү шарттарды түзүүгө, алардын дене-боюнун өсүшү жана психикалык саламаттыгына дайыма кам көрүүгө;
* баланын ар-намысын ызаттоого, эмгекти сүйүүгө, мээримдүүлүк менен боорукердик сезимдерин ойготууга, үй-бүлөгө, улууларга, мамлекеттик тилге, элдик үрп-адаттарга каада-салттарга ызаттоо менен мамиле жасоого тарбиялоого;
* элдин улуттук, тарыхый, маданий баалуулуктарын урматтоого, тарыхый-маданий мурастарга жана айлана-чөйрөгө аяр мамиле жасоого, Ата Мекенди сүйүүгө тарбиялоого;
* мектеп менен үзгүлтүксүз кызматташууну( ата-энелер чогулушуна, сабактарына катышуу, мугалимдердин баланы окутуу, тарбиялоо боюнча мугалимдердин сунуштамаларын аткаруу) колдоого;
* ата-энелер ( мыйзамдуу өкүлдөр) мектептин аймагынан сырткары, окуудан тышкары убакта болгон балдардын саламаттыгы жана өмүрү үчүн толук жоопкерчилик тартышат;
* баланын ден –соолугун камсыз кылуу, алардын руханий жана дене күчүн өстүрүүгө ата-энелер ( мыйзамдуу өкүлдөр) баланын жалпы негизги билим алышы боюнча милдеттерин аткарбагандыгы үчүн Кыргыз Республикасынын мыйзамдарына ылайык администрациялык жоопкерчилик тартышат( “Билим берүү ” мыйзамы 3-глава 27- берене);
* Балдардын укуктары жөнүндө Конвенциянын принциптерин сактоого;
* мектеп менен кызматташууну колдогонго;
* мектеп окуучуларынын режимин сарамжалдуу уюштурууга,
* бош убактысын сарамжалдуу пайдаланууга умтулууга;
* мектеп мугалиминин кадыр-баркын көтөрүүгө,
* коомдун жашоо ченемдерин сактоого;
* балдары негизги билим алышын камсыз кылуу үчүн мектепке барууга;
* эмгекке болгон умтулуу деңгээлин көтөрүүгө,
* үй –бүлөдө адеп-ахлакты калыптандырууга;
* окуучулардын мектептин мүлкүн, окуу куралдарын, окуу китептеринин жоголгондугун, жабдууларын, эмеректердин бузулгандыгы жана жашылдандыруусуна зыян келтиргендиги үчүн материалдык жактан жооптуу болууга;
* баланы сабактан сырткаркы, кечки убактарда тартип бузгандыгына, баланын жашоосуна жооп берүүгө;
* мугалимдердин кесиптик милдетине кирген суроолор боюнча аныкталбаган кийлигишүүлөргө укугу жок;
1. Окуучулар төмөнкүлөр үчүн сыйланышат:
* окуудагы ийгиликтери, олимпиадаларга, конкурстарга, мелдештерге катышуу жана жеңиши боюнча, мектептин пайдасы үчүн коомдук иштерди аткарганда, кең пейилдигин көрсөткөндө;
1. Мектеп түрткү берүүнүн (мотивация) төмөнкү түрлөрүн колдонот:
* ыраазычылык жарыялоо; диплом, мактоо баракчасы менен сыйлоо;
* баалуу белек же акчалай сыйлык менен сыйлоо;
* ардак тактасына “Мектептин сыймыгы” деген наам менен чагылдыруу.
1. Стимулдар мектептин директору тарабынан класс жетекчилеринин, администрациянын, Педагогикалык кеңештин, ата-энелер комитетинин макулдугу менен, ошондой эле конкурс, сынактар ​​боюнча Жоболорго ылайык колдонулат. Стимулдар кеңири жарыяланган чөйрөдө колдонулат, окуучулардын жана мектеп кызматкерлеринин назарына жеткирилет. Мектептеги тарбия окуучулардын жана мугалимдердин адамдык кадыр-баркын урматтоонун негизинде жүргүзүлөт.

Одоно тартип бузууларга:

* окуучунун, мугалимдин, техникалык персоналдардын ден соолугуна зыян келтирүү;
* мектеп мүлктөрүнө залал келтирүү (уурдоо, бузуу, талкалоо, тоноо ж.б.)
1. Жетим кароосуз калган балдарды мектептен чыгаруу үчүн педагогикалык кеңешменинин жана жогорку органдардын макулдугу( опека попечительство) менен чыгарылат.
2. Педагогикалык кеңешменин чечимине таянып буйрук чыгарып, жергиликтүү башкаруу органдарына кат жолдойт.
3. Жергиликтүү башкаруу органдары 1 айлык убакыттын ичинде мектептен чыгарылган окуучуну ишке орноштуруу же башка мектепке которуу жөнүндөгү чечим чыгарат.
4. Мектептен чыгаруунун жол-жобосу окуучуларды сыйлоо жана жазалоо Жободо так айтылган.
5. Ушул Уставдын жоболорун жана мектептин ички эрежелерин бузгандыгы үчүн, окуучулар жоопкерчиликке тартылышат жана аларга карата төмөнкү чаралар колдонулат:
* эл алдында кечирим суроо милдетин жүктөө;
* мектептен чыгаруу жөнүндө эскертүү;
* мугалимдерге системалык түрдө баш ийбегендик, тартипти одоно бузган же мыйзам бузган учурда мектептен чыгаруу;
1. Ата-энелердин укуктары жана милдеттерин четтетүү жөнүндө чечим мектептин директорунун буйругу менен таризделет. Бул чечим жөнүндө мектеп үч күндүн ичинде райондук билим берүү бөлүмүнө билдирет.
2. Ата-энелер (мыйзамдуу өкүлдөр) балдарды тарбиялоо үчүн жеке жоопкерчилик тартат. Ата-энелер Мектептин окуу процессиндеги мугалимдердин жардамчылары болуп эсептелет.

# 9-берене. Мектепти башкаруу.

1. Мугалим Кыргыз Республикасынын Конституцияларында жана "Мугалимдердин статусу жөнүндө" Кыргыз Республикасынын Мыйзамында бекитилген бардык укуктар менен эркиндиктерди пайдаланат.
2. Педагогикалык жумуштун шарттары жана мүнөзү мугалимдин укуктарын, милдеттерин ошондой эле аларды жүзөгө ашыруунун кепилдиктерин камтыган мугалимдин статусунун мазмуну менен аныкталат.
3. Зарыл билимди жана тиешелүү окутуучулук квалификациясын алган адамдар мектепте окутуучулук ишмердүүлүк менен алектенүүгө укуктуу.
4. Педагогикалык билими жана квалификациясы жок адамдар. Мектептин Педагогикалык Кеңешинин чечими боюнча же кайра даярдоодон өткөндөн кийин педагогикалык ишмердүүлүккө укуктуу.
5. Мугалимдин педагогикалык иш-аракетинин негизги принциптери болуп төмөнкүлөр саналат:
* окутууга, тарбиялоого жана окуучуларды өнүктүрүүгө инсанга багытталган мамиле;
* окуунун жана тарбиялоонун гуманисттик мүнөзү,
* окуучулардын укуктары менен эркиндиктерин, улуттук жана маданий салттарды урматтоону камсыз кылуу;
* жалпы адамзаттык моралдык принциптерди жана этикалык принциптерди сактоо; окуучуларга түз, жашыруун жана (же) кыйыр басмырлоого жол бербөө, укуктарын чектөө же жынысына жараша окуучуларга артыкчылыктарды берүүгө жол бербөөгө;
* окуучуларды мекенди сүйүү, жогорку атуулдук, элдердин достугу рухунда тарбиялоого ;
* билим берүүнүн үзгүлтүксүздүгү , педагогикалык ишти уюштуруу методдорун жана формаларын тандоо эркиндигине

Мектеп мугалимдери төмөнкүлөргө укуктуу:

* педагогдун ишти уюштуруунун усулдарын жана түрлөрүн эркин тандап алууга;
* Кыргыз Республикасынын Билим берүү жана илим министрлиги тарабынан бекитилген мамлекеттик билим берүү стандартына ылайык, окуу программаларын , окутуунун формаларын жана ыкмаларын, окутуу усулдук комплекттерди, окуучулардын билимин баалоонун усулдарын,окуу китептерин жана билим берүү мекемелерин тандоого жана колдонууга;
* мамлекеттик билим берүү стандарттарын, автордук окуу китептерин, окутуу-усулдук колдонмолорду иштеп чыгууга;
* өз ыктыяры менен аттестацияланууга;
* мектептин уставында аныкталган билим берүүнү башкарууга катышууга;
* Кыргыз Республикасынын мыйзамдары менен айыл өкмөтү кабыл алган кошумча социалдык кепилдиктерге жана жеңилдиктерге;
* Кыргыз Республикасынын Өкмөтү аныктаган тартипте мамлекеттин эсебинен өзүнүн кесиптик деңгээлин жана квалификациясын жогорулатууга;
* узак мөөнөттүү сертификация категорияларды өркүндөтүү максатында беш жылда бир жолудан кем эмес белгиленген тартипте квалификациясын жогорулатууга;
* жаңы автордук укук программаларын, окуу китептерин жана окуу куралдарын иштеп чыгууга катышууга : машыгуунун методдорун жана ыкмаларын түзүү жана колдонуу, мыкты педагогикалык эксперимент жүргүзүүгө;
* алдыңкы педагогикалык тажрыйбаны практикага киргизүү, педагогикалык ишмердүүлүктө, инновациялык методдорду жана ыкмаларды өз ишинде колдонуу жана ишке ашырууга;
* Кыргыз Республикасынын мыйзамдарынын талапка ылайык жекече педагогикалык ишин жүргүзүүгө;
* сабак өтүүдө өзү тандаган педагогикалык ыкмаларды колдонууга;
* жашы жете электердин укуктарын жана кызыкчылыктарын коргоого, алардын кадыр-баркын жана кесиптик ар-намысын коргоого;
* мектептин өзүн-өзү башкаруусуна катышууга;
* кесиптик ишмердүүлүк үчүн тийиштүү шарттарды талап кылууга;
* кесиптик өркүндөтүү үчүн чыгармачыл өргүү алууга;
* Педагогикалык кеңеште, жыйналыштарда, конференцияларда талкууга катышууга;
* мектептин ишинин негизги маселелери, ошондой эле мектептин башкаруу органдарына сунуштарды киргизүүгө;
* мектептин башкаруу органдары тарабынан алардын ишине жүргүзүлгөн аудиттик жыйынтыктарын чыгарууга жеке өзү катышууга;
* өзүн- өзү аныктоо иштерин жүргүзүүгө жана анын натыйжаларын ишке ашырууга катышууга;
* өз аброюн жана кесиптик баркын коргоого;
* Кыргыз Республикасынын башка билим берүү мекемелеринин мугалимдери менен тажрыйба алмашууга;

 Мугалимдин милдеттери:

* мектептин уставын тутууга жана аткарууга;
* окуучулардын окуу программасын мамлекеттик билим берүү стандартынан төмөн эмес деңгээлде өздөштүрүүсүн камсыздоо үчүн окутууну жогорку кесиптик деңгээлде жүргүзөт;
* окуучуга чыгармачыл мамилесин өркүндөтүп, жогорку компетенттүү, адеп-ахлактык,толеранттуулукту, өз укуктарын коргой билүүнүн талаптарын калыптандыруу жана класстан тышкаркы тарбия иштерин жүргүзүүдө өз алдынчалыгын өстүрүүгө;
* окуу-тарбия иштерин жүргүзүүдө ата-энени, улууларды сыйлоого, Кыргызстандын маданий, тарыхый баалуулуктарын урматтоо рухунда тарбиялоого;
* жалпы адамзаттын, адеп-ахлактын, боорукердиктин, эмгекчилдиктин принциптерин урматтоо, гуманизм, мекенчилдик, чындык, адилеттүүлүк жана башка сапаттарга бекемдөө;
* дайыма педагогикалык чеберчилигин өркүндөтүп турууга;
* окуучулардын ар-намысын жана кадыр-баркын сыйлоого;
* окуучуларды өз ара түшүнүү жана тынчтык, улуттар ортосундагы ынтымактык рухунда аң-сезимдүү жашоого даярдоого;
* окуучулардын жеке чыгармачылыгын, жөндөмдөрүн өнүктүрүүгө көмөктөшүүгө;
* окуучулардын өмүрүн жана ден-соолугун коргоого кам көрүүгө;
* коопсуздук чараларын жана өндүрүштүк-санитардык талаптарынын аткарылышын камсыз кылууга;
* педагогикалык этика нормаларын сактоого;
* окуучулардын мамлекеттик билим берүү стандарттарынын талаптарына төмөн болбогон деңгээлде билим берүү программаларынын камсыз кылышын өздөштүрүүгө;
* окуучулардын өз алдынчалуулугун, окууга чыгармачыл мамиле жасоого өнүктүрүүгө, жүрүм- турумунда адеп-ахлактык ченемдерди калыптандырууга;
* өзүнүн кесиптик деңгээлин дайыма өркүндөтүүгө жана квалификациясын 5 жылда бир жолу жогорулатууга;
* балдарга карата эмоциялык,психикалык, дене-бой зомбулугун колдонууга жол берилбейт;
1. Мугалимдерди түздөн-түз милдеттеринен алагды кылууга жана алардын окуу планында жана сабактын графигинде каралган билим берүү артыкчылыктарын башка максаттарда колдонууга жол берилбейт.
2. Мугалим Кыргыз Республикасынын Эмгек кодексине жана Кыргыз Республикасынын башка ченемдик укуктук актыларына ылайык толук эмес убакытта иштөө укугунан пайдаланат.
3. Мектептин билим берүү тутумун уюштуруу толугу менен же жарым-жартылай өзгөргөн учурда дагы мугалимдин позициясынын туруктуулугуна кепилдик берилет.
4. Мугалимдин Кыргыз Республикасынын же башка мамлекеттик жараны катары, ар намыс жана кадыр-барктын корголушуна кепилдик берилет.
5. Мугалимди кесиптик текшерүү жана контролдоо тутуму мугалимдин чыгармачылык демилгесинин эркиндигин чектебеш керек.
6. Аттестациянын жүрүшүндө жана башка учурларда мугалимдин ишине баа берүү объективдүү болуп, мугалимге жеткирилиш керек.
7. Кыргыз Республикасынын мыйзамында каралбаган негизде мугалимдин эмгек акысын кармоого тыюу салынат.
8. Орто жана жогорку окуу жайын бүтүргөн, педстажысы 3 жылга чейинки жаш адистерге, бир жолку эң төмөнкү айлык кошумча коюп берүүгө болот.
9. Мугалимдердин арасынан мектеп директору класс жетекчиликти бекитет, ал класс жетекчи башка мугалимдер менен бирдикте класстагы окуучулар менен тарбия иштерин уюштурат, класстын документациясы менен иш алып барат, окуучулардын ден-соолугун бекемдөө иштерин жүргүзөт. Кыргыз Республикасынын Билим берүү жана илим министрлиги тарабынан бекиген класс жетекчинин иши тууралуу Жобосу менен иш алып барылат.
10. Мугалимдер үчүн алардын негизги жумуштарынан тышкары, мектеп директорунун буйругу менен класс - кабинеттерди, лабораторияларды, семинарларды башкаруу милдети жүктөлөт.
11. Мугалимдерди кызмат орундарына дайындоолор мектептин директору тарабынан жүргүзүлөт.

Административдик - чарбалык жана билим берүү жардамчы персоналдык кызмат ордуна дайындоо мектептин директору тарабынан жүргүзүлөт.

1. Окутуу жана тарбиялоо принциптеринин биримдиги; илимдин,техниканын жана маданияттын акыркы жетишкендиктеринин негизинде өз билимин өркүндөтүүгө;
* окуучулардын жана алардын үй-бүлөлөрү менен тыгыз байланышта болууга;
* балдар жана жаштар бирикмелери, эмгек жамааттары , ошондой эле мамлекеттик жана мамлекеттик эмес уюмдар менен кызматташууга .

Алардын ишине Кыргыз Республикасынын мыйзамдары тарабынан тыюу салынбайт.

1. Мектепти башкаруу Кыргыз Республикасынын “Билим берүү жөнүндө” Мыйзамына, Билим берүү уюму жөнүндөгү жобо жана мектептин Уставына ылайык демократиялык, ачык-айкындык, өз алдынчалык жана мамлекеттик-коомдук кызматташтык принциптерине ылайык жүргүзүлөт.
2. Мектепти башкаруунун тариздери болуп жалпы чогулуш, педагогикалык кеңеш, камкордук кеңеш, ата-энелер комитети, окуучулардын өзүн-өзү башкаруу уюму жана башкалар эсептелинет.
3. Мектепке жетекчиликти түздөн - түз директор жүзөгө ашырат.
4. Директордун орун басарын жана материалдык-жоопкерчиликтүү кызматкерди жумушка дайындоо жана жумуштан бошотуу мектептин директорунун сунуштамасы боюнча райондук билим берүү бөлүмү тарабынан жүргүзүлөт.
5. Мугалимдерди жана башка кызматкерлерди жумушка кабыл алуу жана жумуштан бошотууну мектептин директору Кыргыз Республикасынын Эмгек кодексине ылайык жүргүзөт.
6. Билим берүүнү башкаруу мамлекеттик коомдук мүнөзгө ээ жана аны мамлекеттик бийлик органдары, жогорку мамлекеттик билим берүү органдары, жергиликтүү башкаруу органдары ишке ашырат.
7. Мамлекеттик билим берүү органдарынын, жергиликтүү өз алдынча башкаруу жана өзүн-өзү башкаруу органдарынын компетенциясы Кыргыз Республикасынын тиешелүү мыйзамдары менен аныкталат.
8. Директор мектептин бардык иштерин уюштурат, анын бардык иштерин көзөмөлдөйт, ишеним катсыз мектептин атынан иш алып барат, аны бардык мамлекеттик жана мамлекеттик эмес мекемелерде жана уюмдарда билдирет, мектептин ушул Уставдын негизинде мектептин мүлкү жана каражаттарын тескейт.

Директорго төмөнкүлөр жүктөлөт:

* Кыргыз Республикасынын Конститутциясын, Кыргыз Республикасынын “Билим берүү жөнүндөгү” жана “Мугалимдин статусу жөнүндө” Мыйзамдарын, жалпы орто билим берүү жаатындагы ченемдик укуктук актыларын сактап,ишке ашырат;
* ЧТББ макулдугу боюнча педагогикалык кеңеш менен бирдикте мектептин негизги өнүгүү багыттарын аныктап, ишке ашырат;
* администрациялык- аткаруу органдарында жана башка мекемелерде мектептин укуктарын жана кызыкчылыктарын көздөйт жана коргойт;
* жарандардын жалпы орто билим алуу зарылчылыктарын канааттандырат;
* педагогикалык кеңешти, директор алдындагы кеңешти жетектейт;
* ЧТББ макулдашылган окуу пландарын мугалимдер менен бирдикте ишке ашырат;
* мамлекеттик билим берүү стандарттарынын жана жалпы билим берүү программаларынын чегинде окуучулардын билимдеринин жеткиликтүүгүн жана сапатуулугун камсыз кылуу;
* класстан тышкаркы иштердин мазмуну аркылуу окуучулардын тарбиялоо ишин камсыздайт жана көзөмөлдөйт;
* мугалимдердин усулдук, кесиптик билимин жогорулатууга шарт түзөт жана көзөмөлдөйт;
* жалпыга билим берүү мыйзамына ылайык окуучуларды кабыл алууну камсыздайт;
* мектеп окуучуларды сыйлоо жана жаза берүүнү жүргүзүү иштеринин жүргүзүлүшүн көзөмөлдөйт;
* мектеп кызматкерлерине, мугалимдерди сыйлыкка жана алкоого көрсөтөт;
* мугалимдердин окуу планын, программанын аткарылышына сапаттуу иштешине көзөмөл жүргүзүү;
* мектепте тарбия ишинин, маданий-массалык иштерди жүргүзүлүшүнө көзөмөл;
* окуучулардын физикалык жактан тарбияланышына, ден-соолуктарынын абалына көзөмөл;
* окуучуларды кабыл алуу, көчүрүү, бүтүрүү, чыгаруу иштерин жүргүзөт;
* окуу- тарбия процессинин жүрүшүн көзөмөлдөйт;
* мектептин мүлкү жана финансалык каражаттарын топтоону, штаттык-финансылык тартипти камсыздайт;
* эмгек мыйзамдуулугуна ылайык мектептин кызматкерлерин жумушка орноштурууга, бошотууга;
* каржылык- чарбачылык ишти текшерет жана жетектейт;
* бюджеттик, бюджеттик эмес каражаттарды бекитилген сметанын чегинде чыгымдарды жүргүзүүгө;
* ата-энелер комитети менен макулдашуу боюнча, убактылуу муктаж болгондорго материалдык жардам көрсөтүү үчүн, ошондой эле окуучуларга окуудагы ийгиликтери үчүн сыйлоону жүргүзүүгө;
* материалдык жактан эскирген жана андан ары колдонууга жараксыз: жабдуулар, эмеректерди, каражаттар, инвентарларды жана шаймандарды, эгерде бул шаймандарды же мүлктү калыбына келтирүү мүмкүн болбосо же экономикалык жактан максатка ылайык келбесе жана мүмкүн эмес болсо, баланстан белгиленген тартипте чыгарууга.
* башка билим берүү уюмуна арендага каражаттарды, окуу китептерин берүүгө;
* өзүнүн компетенциясынын чегинде мектепте окуучулары жана кызматкерлери үчүн милдеттүү түрдө аткарууга буйрук бергенге;
* билими жөнүндө мамлекеттик үлгүдөгү документтерин тапшырууну уюштурат, аларды даярдоо үчүн бүтүрүүчүлөр жөнүндө тапшырылуучу маалыматтын тактыгын камсыздайт жана жооп тартат;
* балалыкты коргоо, жашы жете электердин укуктарын жана кызыкчылыктарын сактоо боюнча талаптарды текшерет жана сактайт;
* гранттардын, инвестициялардын, ата-энелердин өз эрки менен тапшырган төгүмдөрүн, анын ичинде кошумча билим берүү кызматынан түшкөн кирешелерди да, максаттуу пайдаланууну текшерет жана жекече түрдө жооп берет;
* мектептин материалдык-техникалык базасын эсепке алуу жана сактоо, техникалык коопсуздугун жана санитардык тазалык режимин сактоо, окуучулардын жана кызматкерлердин эмгегин кароо үчүн жооптуу болот жана алар үчүн жооп тартат;
* мектептин өрткө каршы коопсуздугу боюнча, ошондой эле окуу учурунда окуучулардын жана кызматкерлердин өмүрлөрүнө жана ден соолуктарына коркунуч келген учурда Кыргыз Республикасынын мыйзамдарына ылайык тартиптик, администрациялык жоопкерчиликке тартылат;
* мектептин директору мектеп жамаатынын атынан келишимдерди, эмгек келишимдерин түзөт, ишеним кат берет;
* банктарга өз эсебин ачат, белгилеген тартипте штаттык бирдиктерди бекитет, тарификацияны жүргүзөт, бекитет, буйрук чыгарат. Көрсөтмө берет, иштерди пландайт, аны бекитет;
* кызматтык милдеттерге, мектептин Уставына жана Кыргыз Республикасынын ченемдик укуктук актыларына ылайык башка да милдеттерди аткарат;
1. Мектепте жогорку билимдүү жана окутуу мөөнөтү 3 жылдан кем эмес мыкты мугалимдердин арасынан директордун окуу жана тарбия иштери боюнча орун басары бекитилет.

Директордун окуу-иштери боюнча орун басары:

* мектепте окуу-тарбия процессин туура уюштурулушуна, окуу программасынынын аткарылышына, сабактардын сапаттуу берилишине жана үй тапшырмалардын аткарылышына жооп берет;
* мугалимдердин жылдык, күнүмдүк окуу пландарын, окуу программаларын түзүлүшүнө жана аткарылышына көзөмөл жүргүзөт;
* сабактардын жүгүртмө менен өтүлүшүн көзөмөлдөйт жана жооп берет;
* окуучулардын сабакты өздөштүрүүлөрүнө жана жүрүм-турумуна көзөмөл жүргүзөт;
* мектептин педагогикалык персоналдарына көрсөтмө берет; (инструктирование)
* окуучулардын окуу жүктөмдөрүн тескейт;
* мектепте усулдук иштерди уюштурат жана жетектейт;
* окуу-тарбия иштери боюнча окуу жүгүртмөсүн түзөт;
1. Тарбия ишин уюштуруу үчүн жогорку билимдүү жана иш-тажрыйбасы бар мугалимдерди тарбия иштерин жүргүзүү боюнча директордун орун басарлыгына бекитилет. Ал класстан сырткаркы иштерди уюштурат жана класс жетекчилерди жетектейт, окуучулардын класстан сырткаркы иштерин жетектейт, педагогикалык жардам көрсөтөт.
2. Административдик чарбалык иштери боюнча директордун орун басары **-** мектептин мүлкү, материалдык-техникалык жактан камсыз кылуу үчүн мектептин имаратынын тазалыгы жана тартиби, мектептин ички жана тышкы жашылдандыруусуна, мектептин окуу жылынынын башталышына өз убагында даярдануусу, өрт коопсуздугу жана тейлөө кызматкерлердин туура иштешине жооп берет.
3. Жетектөө бөлүмдөрү окуу жайдын директорунун сунушу боюнча билим берүү бөлүмү тарабынан жүргүзүлөт. Директордун орун басарынын жана мектептин башка кызматкерлеринин компетенциясы директор тарабынан аныкталат.
4. Окуу-усулдук жана тарбия иштерин, окуучуларды тарбиялоого жана башка маселелерди талкуулоонун коллегиялуулугун камсыз кылуу үчүн биринчи кезекте мектептин директорунун жана педагогикалык кеңешинин бекитилген жетекчилиги алдында уюштурулат. Кыргыз Республикасынын Билим берүү жана илим министрлиги тарабынан бекитилген Педкеңеш тууралуу Жобонун негизинде аныкталат.
5. Окуу-тарбия процессинин бардык маселелери мектептеги балдар уюмунун, ата-энелер комитетинин оюн камтуу менен педагогикалык кеңеште чечилет.
6. Мектепте Камкорчулар кеңеши, ата-энелер комитети түзүлөт, коомчулуктун өкүлдөрүнөн, мектептин Педагогикалык кеңешинин мүчөлөрүнөн, ата-энелеринен ( мыйзамдуу өкүлдөрүнөн) жана окуучулардан, класстардын ата-энелер комитеттеринен турат.
7. Билим берүү тартиби, Камкорчулар кеңешинин, ата-энелер комитетинин курамы, компетенциясы, укугу жана милдети Камкорчулар кеңеши, ата-энелер комитети жөнүндөгү жалпы чогулушта бекитилген Жобого ылайык жүргүзүлөт.
8. Мектепте предметтер боюнча усулдук бирикмелер түзүлөт. Усулдук бирикмелер мугалимдерге окутуунун, балдарды тарбиялоонун жаңы, заманбап ыкмаларын, технологияларын жана мугалимдердин иш тажрыйбаларын өздөштүрүүгө, илимдин жетишкендиктери менен, педагогикалык жана илимий популярдуу адабияттар менен системалуу тааныштырууга жардам берүү максатында иш алып барат. Усулдук бирикменин жетекчисин педкеңеш бекиткен тажрыйбалуу мугалим жетектейт.
9. Мектепте усулдук кеңешме түзүлөт. Мектептин башкаруусуна жогорку деңгээлдеги педагогикалык компетенттүүлүктү талап кылган , окуу- тарбия процессиндеги чечимдердин компетенттүү чечилишине көмөк көрсөтөт. Мектептин ички текшерүүсүндөгү коллегиялуу педагогикалык коомдук уюм, педагогикалык ишмердүүлүктүн чыгармачылык өнүгүшүнүн калыптанышына өбөлгө болгон. Усулдук кеңешменин жетекчилигине тажрыйбалуу мугалимди педкеңешме бекитет.
10. Мектептин өзүн-өзү башкаруудагы негизги органы болуп педагогикалык кеңеш (педсовет), камкорчулар кеңеши (попечительский совет) жана эмгек жамаатынын ( трудовой коллектив) эсептелет.
11. Мектепте камкорчулар кеңеши ата-энелер( мыйзамдуу өкүлдөр), коомчулуктан, демөөрчүлөр тең башкаруунун түрүн өркүндөтүү, анын ичинде, бюджеттен тышкаркы каражаттарды тартуу, топтоо менен анын максаттуу пайдаланышын көзөмөл кылат.
12. Мектептин педагогикалык кеңешмеси билим берүүдөгү негизги маселелерди кароочу туруктуу башкаруучу коллегиялуу органы. Педагогикалык кеңешменин төрайымы болуп мектептин директору эсептелет.
13. Педагогикалык кеңеш:
* Педагогикалык кеңеш өз ишмердүүлүгүндө Кыргыз Республикасынын “Билим берүү жөнүндөгү” мыйзамына, билим берүү мекемеси жөнүндөгү типтүү жобого, мектептин Уставына таянат;
* мамлекеттик саясатты мектептин деңгээлинде жүзөгө ашырууга;
* мугалимдерди окуу – тарбия процессин жакшыртууга багыттоого;
* окуу- тарбия иштеринин жылдык планын кабыл алуу, окуу программаларын талкулоо жана кабыл алуу, бекитүү;
* педагогикалык илимдин жетишкендиктерин, алдыңкы педагогикалык тажрыйбаны мектеп ишмердүүлүгүнө киргизет;
* окуучуларды кабыл алуу, көчүрүү жана бүтүрүү чечимдерин кабыл алуу;
* мугалимдердин кесиптик чеберчилигин жогорулатуу жана кайра даярдоо маселелерин кароо;
* мектептин иш планын талкулоо жана бекитүү;
* мектептин мугалимдеринин отчетун , окуу-тарбия, окуучулардын өнүгүүсү коопсуздугу ж.б. маселелер боюнча мектеп менен байланышта иштеген уюмдардын өкүлдөрүнүн билдирүүлөрүн угуу;
* окуучуларды жыйынтыктоо аттестациясына уруксат берүү, окуучулардын кийинки класска көчүрүү же ордуна калтыруу, билими тууралуу тиешелүү документтерди, артыкчылык документтерди берүү, окуудагы ийгиликтери үчүн окуучуларды грамота, мактоо баракчасы менен сыйлоо чечимин кабыл алуу;
* КР “Билим берүү жөнүндөгү” мыйзамына, “Жалпы билим берүү жөнүндөгү типтүү жобого” жана мектептин Уставында каралган тартипте окуучуну окуудан чыгаруу боюнча чечимдерди кабыл алат;
* мектептин Уставына өзгөртүүлөрдү жана толуктоолорду киргизет, мектептик ички чечимдерди кабыл алат;
* мугалимдерди КР мамлекеттик жана ведомстволук сыйлыктарга көрсөтүү жөнүндө мектеп директорунун сунушун бекитет;
* иш планын аткарылышына жооптуу;
* өзүнүн компетенциясындагы талаш маселелерди чечүүгө;
1. Мектептердин администрациясы, мугалимдери, кызматкерлери жана окуучулары бардык иш аракеттеринде мыйзамдуулукту жана ички тартипти сактайт. Билим берүү мекемелернин типтүү ички эрежелеринин негизинде директор тарабынан иштелип чыгат жана бекитилет. Алардын укуктары жана милдеттери ушул Устав жана ички эрежелер менен аныкталат.

#  10-берене.Мектептин коомдук, саясий жана диний уюмдар менен болгон байланышы.

1. Мектеп өзүнүн иш –аракетинин алкагында ар кандай союз ассоциацияларды, фонддорду түзүшү мүмкүн.
2. Мектепте саясий жана диний партияларды түзүүгө тыюу салынат. Мектептин ишмердүүлүгү мектептин ишинин негизги багыттарына дал келген коомдук уюмдар менен мектептин мамилеси жамааттык келишимдин негизинде жөнгө салынат.
3. Мектеп билим алуучулар жана кызматчыларынын кайсы динге карата мамиле кылуусуна өз алдынчалыгына жол берет, каршылык көрсөтпөйт.
4. Ата-энелер( алардын мыйзамдуу өкүлдөрү) өз ара макулдашуу боюнча, балдарын динге болгон мамилесине ылайык тарбиялоого укуктуу.
5. Жаран өзүнүн динге болгон мамилесин аныктап алса, динди мойнуна алса же баш тартса, сыйынуу ибадаттарына, диний ырым-жырымдарга динди окутууга катышууга мажбурлоого жол берилбейт.

#  11-берене. Мектептин мүлк жана материалдык-финансылык каражаттары, чарбачылык иши.

1. Мектепти каржылоонун негизги булагы - республикалык жана жергиликтүү бюджеттер.
2. Мектептин кошумча каржылоо булактары:
* мектептин уюмдаштыруучусу;
* депозиттик салымдардан түшкөн кирешелер;
* жеке адамдардын жана уюмдардын ыктыярдуу төгүмдөрү, башка же юридикалык жактардын жана башка булактардан;
* мамлекеттик гранттар окутуу үчүн берилген;
* коомдук фонддордон, жарандардан түшкөн каражаттар;
* ишкана же уюмдар тарабынан кайтарымсыз берилген каражаттан, түшкөн каражаттар;
* Кыргыз Республикасынын мыйзамдарына каршы келбеген башка да булактар эсептелет;
1. Мектептин каржылоосу типтүү норматив менен бир окуучуга иш жүзүндөгү чыгымдарды ыраттуу жогорулатуу принцибине негизделген, бир окуучу үчүн тармакта стандарттардын негизинде жүргүзүлөт.
2. Мектепте кезектеги жылга карата каржылоо сметасы боюнча маалымат болушу керек.
3. Кошумча булактарды тартуу мамлекеттик же жергиликтүү бюджеттен каржылоонун стандарттык көлөмүн же абсолюттук көлөмүн азайтууга алып келбейт.
4. Каржылоонун кошумча булактары боюнча каржылоонун сметасы мектеп тарабынан өз алдынча иштелип чыгат жана бекитилет.
5. Окуу программаларын ишке ашырууда мектеп тарабынан окуу процессинин ар кандай ыкмаларын жана билим берүү технологияларын колдонууга, анын ичинде аралыктан билим берүү технологияларын колдонууга , аны каржылоонун стандарттарынын жогорулашына алып келбейт.
6. Мамлекеттик стандарттардан ашыкча кошумча билим берүү кызматтары үчүн окуу акысы алынат.
7. Мектептин учурдагы жылы (кварталда, айда) пайдаланылбаган финансылык ресурстарын. Уюмдаштыруучу (учредитель) (квартал,айда) кийинки жылга каржылоо өлчөмүн алып кете албайт же чегере албайт.
8. Мектепке мамлекеттик бюджеттен бөлүнгөн каражаттар казына тарабынан көзөмөлдөнөт. Мектеп иштеп тапкан каражаттар Камкорчулар кеңеши тарабынан көзөмөлдөнөт.
9. Колдо болгон бюджеттик жана бюджеттен тышкаркы каражаттарды билим алуучу жана педагогдорду социалдык жактан колдоо боюнча иш-чаралардын негизинде мектеп өз алдынча жүзөгө ашат.
10. Мектеп Кыргыз Республикасынын мыйзамдарына ылайык мамлекеттик жана жергиликтүү бюджеттен кошумча каржылоо укугунан пайдаланат.
11. Мектеп өз алдынча финансылык –чарбалык ишти жүзөгө ашырат. Финансы жана мектепке бекитилген материалдык ресурстар ушул Уставга ылайык, мектеп тарабынан өз каалоосу боюнча колдонулат жана алынып салынбайт.
12. Мектеп Уставында каралган максаттарга багытталган бюджеттен тышкаркы билим берүү иш-чараларын кошо алганда, өндүрүштөн киреше алууга укуктуу.
13. Мектеп шериктештиктердин (акционердик коомдордун) жана башка уюмдардын уставдык формаларына өз каражаттары менен гана катышууга укуктуу.
14. Мектеп өзүнүн эркин каражаттарын банктардагы учурдагы жана депозиттик эсептерде, инвестициялык жана коомдук фонддордо сактоого укуктуу. Иш аракеттерди жүзөгө ашыруу.

# 12-берене. Мектептин материалдык-техникалык базасы.

1. Мектептин материалдык-техникалык базасы өзүнө камтыйт:
* мекеменин имараттын, жабдуусун, окутуу процессине пайдалануучу каражаттарды.
* Уставда каралган мектептин чарбалык ишин жүргүзүүдөгү бардык каражаттарын пайдаланууга болот.
* Уставдын Жоболору уставдын негиздөөчүсү, мектептин менчигинин укугуна, ошондой эле чарбадан алынган жана мүлктөн алынган кирешеге берилет. Аларды ажыратуу маселеси өз алдынча чечилет.
1. Мектеп жеке адам жана юридикалык жак колдоо катары берген каражатты өз алдынча окутуу процессинин пайдасына чечүүгө пайдаланууга укуктуу, интеллектуалдык жана чыгармачыл эмгектен түшкөн пайданы өз алдынча пайдаланууга укуктуу.
2. Бюджеттен тышкаркы каражаттардын эсебинен алынган мүлк мектептин көз карандысыз администрациясына баш ийет. Мектепке жер үлүшү кыргыз Республикасынын мыйзамында аныкталган тартипте бекитилип берилет.
3. Мектепке бөлүнүп берилген жер участкасы Кыргыз Республикасынын жер башкармалыгынын кодекси менен тескелет.
4. Мектепке бекитилип берилген жер үлүшү билим берүү максатынан тышкары алынып коюлушу жана ээликтен ажыратылышы мүмкүн эмес.
5. Мектептин мүлкүн билим берүүчүлүк максаттан сырткары пайдаланууга жол берилбейт.
6. Мектеп мүлкүнүн купуялуулугу жана натыйжалуу пайдаланышы үчүн жооп берет. Ушул бөлүктө мектептин ишин контролдоо Кыргыз Республикасынын мыйзамдарында белгиленген тартипте жүзөгө ашырылат.
7. Кыргыз Республикасынын актылары жана мыйзамдары боюнча мектеп өзүнө бекитилген имараттарды, курулмаларды, жабдууларды жана башка социалдык, маданий жана башка максаттардагы мүлктөрдү ыкчам башкаруу укугунун негизинде белгиленген стандарттардан төмөн эмес деңгээлде тейлөөнү камсыз кылат.
8. Мектептин материалдык-техникалык базасын өнүктүрүүнү мектеп өзү ага бюджеттик жана өздүк каражаттарга берилген чектерде жүзөгө ашырат. Жабдууларды сатып алууга, капиталдык ремонтко кеткен чыгымдардын көлөмүн өзү түзгөн чыгымдардын жана кирешелердин сметасынын негизинде өзү аныктайт.
9. Мамлекеттик жана жергиликтүү өз алдынча башкаруу органдары мектептин материалдык-техникалык базасын сактоо жана өнүктүрүү маселелерин чечүүгө жардам берет.

# 13-берене. Интеллектуалдык менчик.

1. Материалдык жана материалдык эмес баалуулуктар түрүндөгү интеллектуалдык менчик (илимий эмгектер, патенттер, программалык камсыздоо, билим берүү технологиялары ж.б. бул мектептин жана анын кызматкерлеринин билим берүү жана чарбалык иш-аракеттеринин булагы болуп саналат, менчиктин башка түрлөрү менен бирдей негизде.

#  14-берене. Окуучуларды жана мугалимдерди социалдык жактан коргоо.

1. Мектепте окуу үчүн шарттарды түзүп, окуучуларга белгиленген тартипте, окуу имараттары жана шаймандар менен тааныштырат. Окуучуларды окуудан жана билимден четтетүүгө жол берилбейт.
2. Мектептеги медициналык жактан тейлөөдө мектепке бекитилген саламаттыкты сактоо мекемесинин дарыгери жана медайымы ишке ашырат. Саламаттыкты сактоо мекемеси окуучулардын билиминин физикалык өнүгүүсүн сактоого өбөлгө түзгөн медициналык алдын алуу иш-чараларды өткөрүүгө жооптуу.
3. Билим берүүнүн биринчи баскычындагы мугалимдер үчүн ченемдик окуу жүктөмү 18 саат, экинчи жана үчүнчү баскычтагы мугалимдер үчүн 20 саатты түзөт.
4. Мектептин кызматкерлеринин штаттык саны жана кызматтык маянасы билимин, окутуучулук тажрыйбасын, аттестациянын натыйжаларын, иштин натыйжаларын, квалификациясын төмөндөтүү жөнүндө документтерди, мамлекеттик наамдар сыйлыгын эске алуу менен жумалык саатка ылайык белгиленет. Башталгыч эмгек акы деңгээли жана милдеттик доклад Кыргыз Республикасынын орто эмгек акысынан төмөн эмес деңгээлде бекитилет.
5. Мектеп эмгекке акы төлөө чегинде кызматчыларга сыйлык, материалдык жактан стимулдаштыруу түрү же компенсация түрүндө жана окуу-методикалык адабияттарды алууга каражат бере алат.
6. Мектепке иштөөгө келген жаш адистерге жергиликтүү бюджеттин эсебинен чарбалык жактан колдоо үчүн кызматтык маянанын он эселенген өлчөмүндө бир жолку жөлөк пул берилет.
7. Айыл жеринде жашаган мектептин кызматчыларына дыйкан жана фермер ээлеринин мүчөлөрүнүн үлүштөрүнөн, кыймылсыз мүлккө жана башка мүлккө укук берилет.
8. Кыргыз Республикасынын Өкмөтү жана жогорку билим берүү органдары тарабынан мугалимдерге дептер текшерүү, жазуу иштерине, класс жетекчилик, кабинет башчыларына жана башкаларга кошумча акы төлөнөт.
9. Мектептин кызматкерлери жыл сайын мамлекеттик медициналык алдын алуу мекемелерде амбулаториялык медициналык кароодон бекер өткөрүүгө болот.

# 15-берене. Бухгалтердик эсеп жана отчеттуулук.

1. Өндүрүштүк жана каржылык чарбалык ишти жүзөгө ашыруучу мектеп ушул Уставды колдонуудагы мыйзамдарына ылайык бухгалтердик эсепке жана каржылык отчеттуулукка негизделген.
2. Райондук билим берүү бөлүмү тарабынан борборлоштурулган тартипте жүргүзүлгөн мектептин бюджеттик каражаттарын эсепке алуу жана отчет берүү үчүн мектеп жооптуу эмес. Мектеп учурдагы мыйзамдарга ылайык статистикалык отчетторду жүргүзөт жана тапшырат.
3. Мектептин директору бухгалтердик эсептин бухгалтердик тутумун түзүүнү жана бухгалтердик эсепти уюштурууну камсыз кылат. Мектеп директору бухгалтердик штатты киргизүүгө укуктуу же алгач келишимдин негизинде бухгалтердик кесипти иштетет.
4. Мектеп жөнөкөйлөтүлгөн тутумдун жардамы менен бухгалтердик эсепке алууну жүргүзөт. Бухгалтер бухгалтердик эсеп жүргүзүү, бекитилген сметаларга ылайык, коопсуз жана максаттуу иштөө, бюджеттик эмес каражаттарды пайдалануу үчүн жооп берет.
5. Акча каражаттары менен жүргүзүлгөн чарбалык операцияларды тариздөөчү документтерге директор жана бухгалтер кол коюшат.
6. Директордун жана бухгалтердин колу жок, акча, кредиттик документтер, финансылык жана кредиттик милдеттенмелер жараксыз деп эсептелет жана аларды аткарууга кабыл алууга болбойт.

# 16-берене. Талаш-тартыштарды чечүү.

1. Мектептин жарандары менен болгон талаш-тартыштарды директор профсоюз уюму менен бирдикте чечет.

# 17- берене. Мектептин эл аралык кызматташтыгы.

1. Мектеп Кыргыз республикасынын мыйзамдарында аныкталган тартипте чет өлкөлүк уюмдар, мектептер менен түз байланыш түзүүгө жана банк мекемелеринде валюталык эсептерин ачууга укуктуу.

# 18-берене. Мектептин кайра уюштурулушу жана жоюлушу.

1. Мектептин түзүмү тескелип, тескөөгө алынышы мүмкүн. Кыргыз Республикасынын мыйзамынын негизинде мектеп өзгөртүлүп түзүлүшү же жоюлушу мүмкүн.
2. Эгерде уюмдаштыруучу билим берүү уюмунун көрсөткүчтөрүн талап кылынган стандарттарга жеткирүү милдетин өзүнө алса, аларды ырааттуу камсыз кылса, ошондой эле окуучулардын укуктарын камсыз кылса, мектеп статусу боюнча башка билим берүү уюму болуп кайра түзүлүшү мүмкүн. Мектеп мүмкүн эреже катары окуу жылынын аягында өзгөртүлүп түзүлөт же жоюлат. Бул учурда, уюмдаштыруучу окуучуларды башка билим берүү уюмдарына алардын ата-энелери (мыйзамдуу өкүлдөрү) менен макулдашуу боюнча, аларды башка жалпы билим берүү уюмуна которуу боюнча жоопкерчиликти өзүнө алат.
3. Жоюлган учурда мектептин мүлкүнүн акчалай каражаттарын жабуу суммасын алып салуу менен, Кыргыз Республикасынын мыйзамына ылайык жана Устав боюнча жүргүзүлөт.

# 19-берене. Корутунду жоболор.

1. Мектептин Уставына киргизилген өзгөртүүлөр мектептин уюмдаштыруучуларынын жалпы чогулушунун компетенциясына кирет. Эгерде ушул Уставынын жоболорунун бири жараксыз болуп калса, анда ал калган жоболорго таасир этпейт.
2. Жараксыз жоболор жеткиликтүү жана укуктук мамиледеги жоболор менен алмаштырылат.
3. Кыргыз Республикасынын Мыйзамына ылайык Мыйзам тарабынан жол берилген жоболордун негизинде мектептин ишмердүүлүгүнүн жүрүшүндө, кандайдыр бир кайра уюштуруу же жоюу учурунда келип чыккан документтер сакталат жана колдонулат.

 Мектептин директору: Кадырова М.М.